Diari Oficial de la Generalitat Valenciana


Sumari del DOGV 3921, del 19-01-2001 (2001/333)

CORRECCIÓ d'errades de l'Ordre de 20 de desembre de 2000, de la Conselleria de Benestar Social, per la qual es regula i es convoca el programa per a finançar estades en residències de tercera edat l'any 2001.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3921

Data del DOGV
:   19-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/333


Data del document
:   11-01-2001

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'Ordre de 20 de desembre de 2000, de la Conselleria de Benestar Social, per la qual es regula i es convoca el programa per a finançar estades en residències de tercera edat l'any 2001. [2001/X333]
  
Mitjançant l'Ordre de 20 de desembre de 2000, de la Conselleria de Benestar Social, publicada en el DOGV núm. 3.906, de 28 de desembre del 2000, es regula i es convoca el programa per a finançar estades en residències de tercera edat l'any 2001.
  
L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, estableix que les administracions públiques podran rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.
  
Advertit error en el text de la citada Ordre de 20 de desembre del 2000, de la Conselleria de Benestar Social, escau realitzar la seua rectificació en aplicació de la normativa ressenyada.
  
Per tot això, en virtut de les competències que em són atribuïdes en els articles 35 i 44 de la Llei 5/1983, de 30 de novembre, de Govern Valencià, i en el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Corregir en l'Ordre de 20 de desembre del 2000, de la Conselleria de Benestar Social, per la qual es regula i es convoca el programa per a finançar estades en residències de tercera d'edat l'any 2001, l'error que a continuació s'indica:
  
Disposició addicional primera.
  
On diu: "Els beneficiaris d'ajudes a bo residència durant l'any 2000 quedaran acollits automàticament al programa objecte d'aquesta convocatòria, si bé, i a fi d'actualitzar l'import dels bons corresponents, hauran de presentar en el termini de 3 mesos a partir de la publicació d'aquesta ordre, la següent documentació:
  
- Fotocòpia de la declaració de renda i/o patrimoni corresponent a l'exercici de 1999 o certificat negatiu d'Hisenda del beneficiari i del cònjuge.
  
- Certificat de pensió o pensions de l'any 2001.
  
- Declaració de renda de la unitat familiar dels fills del sol·licitant o certificat negatiu d'Hisenda corresponent a l'exercici de 1999.
  
- Ratificació de la sol·licitud que comportarà l'acceptació de les bases d'aquesta convocatòria, així com la conformitat dels membres de la unitat familiar del beneficiari de la subvenció, tot això en relació amb l'article 9.8 d'aquesta ordre.
  
- Certificat mèdic segons el model establit quan hi haja hagut una modificació substancial en l'estat de salut del beneficiari i/o sol·licitant".
  
Hi ha de dir: "Els beneficiaris d'ajudes a bo residència durant l'any 2000 quedaran acollits automàticament al programa objecte d'aquesta convocatòria, si bé hauran de presentar en el termini de 3 mesos a partir de la publicació d'aquesta ordre, la següent documentació:
  
- Certificat de pensió o pensions de l'any 2001.
  
- Declaració de renda de la unitat familiar dels fills del sol·licitant o certificat negatiu d'Hisenda corresponent a l'exercici de 1999.
  
- Ratificació de la sol·licitud que comportarà l'acceptació de les bases d'aquesta convocatòria, així com la conformitat dels membres de la unitat familiar del beneficiari de la subvenció, tot això en relació amb l'article 9.8 d'aquesta ordre.
  
- Certificat mèdic segons model establit quan hi haja hagut una modificació substancial en l'estat de salut del beneficiari i/o sol·licitant".
  
València, 11 de gener de 2001
  
El conseller de Benestar Social,
  
RAFAEL BLASCO CASTANY